Document ID: 32003R2081

32003R2081
L 313/11
SLUŽBENI LIST EUROPSKE UNIJE
UREDBA KOMISIJE (EZ) br. 2081/2003
od 27. studenoga 2003.
o nomenklaturi zemalja i područja za statistiku vanjske trgovine Zajednice i statistiku trgovine između država članica
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1172/95 od 22. svibnja 1995. s obzirom na trgovinu između Zajednice i njezinih država članica sa zemljama nečlanicama (1) kako je zadnje izmijenjena Uredbom (EZ) br. 374/98 (2), a posebno njezin članak 9.,
budući da:
(1)
Uredbom Komisije (EZ) br. 1779/2002 od 4. listopada 2002. o nomenklaturi država i područja za statistiku vanjske trgovine Zajednice i statistiku trgovine između država članica (3) propisana je verzija koja je na snazi 1. siječnja 2003.
(2)
Abecedno označivanje zemalja i područja temelji se na važećoj verziji standarda ISO alfa 2, u onoj mjeri u kojoj je sukladan zahtjevima zakonodavstva Zajednice.
(3)
Zbog promjena koje se odnose na neke oznake potrebno je sastaviti novu verziju nomenklature.
(4)
Međutim, poželjno je predvidjeti prijelazno razdoblje u kojem bi nekim državama članicama bilo omogućeno prilagođavanje učinjenim izmjenama; u svrhu pojednostavnjenja nužno je da to prijelazno razdoblje završi stupanjem na snagu odredaba kojima se mijenjaju pravila o Jedinstvenoj carinskoj deklaraciji.
(5)
Mjere propisane ovom Uredbom u skladu su s mišljenjem Odbora za statistiku koje se odnosi na trgovinu sa zemljama koje nisu članice,
DONIJELA JE OVU UREDBU:
Članak 1.
Verzija nomenklature za zemlje i područja za statistiku vanjske trgovine Zajednice i statistiku trgovine između država članica, koja je na snazi 1. siječnja 2004., utvrđena je u Prilogu ovoj Uredbi.
Članak 2.
Ova Uredba stupa na snagu 1. siječnja 2004.
Međutim, države članice mogu se koristiti troznamenkastim brojčanim oznakama također prikazanim u Prilogu ovoj Uredbi do stupanja na snagu odredaba kojima se mijenjaju prilozi 37. i 38. Uredbi Komisije (EEZ) br. 2454/93 (4).
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 27. studenoga 2003.

Labels: 3
19
5